กระทรวงสิ่งแวดล้อม (ญี่ปุ่น)

กระทรวงสิ่งแวดล้อม () เป็นกระทรวงระดับคณะรัฐมนตรีของรัฐบาลญี่ปุ่น มีอำนาจหน้าที่ในการอนุรักษ์สิ่งแวดล้อมโลก การควบคุมมลพิษ และการรักษาธรรมชาติ กระทรวงสิ่งแวดล้อมก่อตั้งใน ค.ศ. 2001 จากสำนักงานสิ่งแวดล้อมระดับอนุคณะรัฐมนตรีที่จัดตั้งในปี 1971 รัฐมนตรีว่าการกระทรวงสิ่งแวดล้อมเป็นสมาชิกของคณะรัฐมนตรีและได้รับเลือกโดยนายกรัฐมนตรีซึ่งมักเป็นสมาชิกสภานิติบัญญัติแห่งชาติ

ในเดือนมีนาคม 2006 ยูริโกะ โคอิเกะ ที่จะเป็นรัฐมนตรีว่าการกระทรวงสิ่งแวดล้อมในอนาคต ประดิษฐ์ผ้าฟูโรชิกิ รูปแบบใหม่เพื่อส่งเสริมการใช้ผ้าในยุคสมัยใหม่

ในเดือนสิงหาคม 2011 คณะรัฐมนตรีญี่ปุ่นอนุมัติแผนการจัดตั้งหน่วยงานตรวจสอบพลังงานใหม่ภายใต้กระทรวงสิ่งแวดล้อม และหน่วยงานนโยบายนิวเคลียร์ที่ก่อตั้งในวันที่ 19 กันยายน 2012

คูลบิซ 
กระทรวงสิ่งแวดล้อมริเริ่มการรณรงค์คูลบิซในฤดูร้อนปี 2005 เพื่อช่วยลดการใช้ไฟฟ้าโดยจำกัดการใช้เครื่องปรับอากาศและอนุญาตให้นักงานสวมเครื่องแบบที่เป็นทางการน้อยลง ไอเดียนี้ได้รับการเสนอโดยว่าที่รัฐมนตรีว่าการกระทรวงสิ่งแวดล้อม ยูริโกะ โคอิเกะ ภายใต้นายกรัฐมนตรี จุนอิจิโร โคอิซูมิ

ซูเปอร์คูลบิซ​ 
ภายหลังจากเกิดแผ่นดินไหวและคลื่นสึนามิในโทโฮกุเดือนมีนาคม ค.ศ. 2011 โรงไฟฟ้านิวเคลียร์หลายแห่งถูกปิดลงเนื่องด้วยเหตุผลความปลอดภัยทำให้เกิดการขาดแคลนพลังงาน เพื่ออนุรักษ์พลังงานนั้น รัฐบาลได้แนะนำให้ตั้งอุณหภูมิเครื่องปรับอากาศที่ 28 องศาเซลเซียส การปิดคอมพิวเตอร์ที่ไม่ได้ใช้ เรียกร้องให้ปรับเวลาทำงานให้เช้าขึ้น และใช้วันหยุดเพื่อการเดินทางพักผ่อนในหน้าร้อนให้มากขึ้นกว่าปกติ รัฐมนตรีจึงได้จัดการรณรงค์ซูเปอร์คูลบิซ เพื่อส่งเสริมให้พนักงานสวมใส่เสื้อผ้าที่เย็นสบายพอสำหรับความร้อนของหน้าร้อนภายในสำนักงาน อนุญาตให้มีการสวมเสื้อโปโลและรองเท้าผ้าใบ ขณะที่กางเกงยีนสีขาวและรองเท้าแตะนั้นขึ้นอยู่กับสถานการณ์จำเพาะ โดยวันที่ 1 มิถุนายน เป็นวันที่การรณรงค์โดยกระทรวงสิ่งแวดล้อมนั้นเริ่มขึ้นพร้อมด้วยการโฆษณาบนหนังสือพิมพ์เต็มหน้าและรูปภาพของข้าราชการกระทรวงสวมเสื้อโปโลและเสื้อหลากสีคาริยูชิของโอกินาวะนั่งอยู่ประจำที่โต๊ะ มีจัดการการรณรงค์นี้อีกครั้งในปี 2012 และ 2013

ดูเพิ่ม 
 ปัญหาสิ่งแวดล้อมในประเทศญี่ปุ่น

อ้างอิง

แหล่งข้อมูลอื่น 

 เว็บไซต์อย่างเป็นทางการของกระทรวงสิ่งแวดล้อม (ญี่ปุ่น)

กระทรวงในประเทศญี่ปุ่น
กระทรวงสิ่งแวดล้อม